‘Swing’, ŉ unieke Aardklop-luisterervaringTim Kliphuis en Charl du Plessis. (Foto: verskaf) Vir Charl du Plessis is ’n kunstefees soos ’n driegangmaaltyd met voorgereg, hoofgereg en ’n onvergeetlike poeding, gevul met klassieke melodieë, om die ete mee af te sluit. Du Plessis, ’n Suid-Afrikaanse Steinway-pianis, en Tim Kliphuis, ’n Nederlandse vioolvirtuoos, maak eersdaags ŉ Potchefstroomse draai om die soete klassieke klanke van hul verhoogvertoning, Swing, met feesgangers tydens die Momentum Beleggings Aardklop-kunstefees te deel. “Dis iets totaal uniek. Daar is nie kunstenaars of vertonings in Suid-Afrika wat vergelyk kan word met dit wat ons doen nie,” het Du Plessis aan Maroela Media vertel. “Die luisteraar wat hou van goeie instrumentele musiek, wat hou van iets mooi, strelend en waarna ŉ mens lekker kan luister gaan die vertoning geniet. Daar is niks in die vertoning wat moeilik of swaar is om na te luister nie.” Die musiek wat tydens die vertoning uitgevoer word wissel van barok en klassiek tot jazz. Dit beloof om ŉ unieke luisterervaring uit die boonste rakke te wees. Die musiekervaring vind op Sondag 2 Oktober om 15:00 in die kykNET-konservatorium op Potchefstroom plaas. Diegene wat egter nie saam met dié twee meesterlike musikante ŉ draai in die studentedorp kan maak nie, kan hul vere regskud vir ŉ hele paar vertonings wat binnekort op ŉ verhoog naby aan hulle kom kuier. Hier is ŉ volledige lys van die Swing-vertonings wat binnekort plaasvind: